Nacionalinis konventas
Nacionalinis konventas (pranc. Convention nationale) – aukščiausioji Prancūzijos įstatymų leidžiamoji ir vykdomoji institucija. Įkurta 1792 m. rugsėjo 20 d. per Prancūzijos revoliuciją. Veikė iki 1795 m. spalio 26 d., kai jį pakeitė Direktorija. Nacionalinis konventas turėjo tiek įstatymų leidžiamąją, tiek ir vykdomąją, iš dalies ir teisminę valdžią, jo valdžios neribojo jokie įstatymai.